stanford-oval/wikipedia huggingface dataset:
Marcus Schenkenberg

Marcus Schenkenberg vuonna 2013.
Marcus Lodewijk Schenkenberg van Mierop (Marcus Schenkenberg; s. 4. elokuuta 1968 Solna) on ruotsalainen näyttelijä, televisioesiintyjä ja malli.
Schenkenbergin mallinura alkoi vuonna 1987. Hänet muistetaan parhaiten Calvin Kleinin mallina, vaikka hän on poseerannut myös useiden muiden muotitalojen kasvona. Schenkenberg on seurustellut muun muassa Pamela Andersonin kanssa. Nykyisin hän asuu New Yorkissa, Yhdysvalloissa.
Aiheesta muualla

Marcus Schenkenbergin kotisivut (Arkistoitu – Internet Archive)
Marcus Schenkenberg Internet Movie Databasessa. (englanniksi)
Margaret

Margaret voi viitata esimerkiksi seuraaviin:
Margaret, naisen etunimi (Margareta-nimen englanninkielinen muoto)
Skotlannin Pyhä Margaret (n. 1045–1093), Englannin prinsessa ja Skotlannin kuningatar
Margaret (1283–1290), Skotlannin kuningatar
Margaret  (1872–1954), Preussin ja Saksan prinsessa
Margaret (1882–1920), Connaughtin prinsessa ja Ruotsin kruununprinsessa
Margaret (1930–2002), Snowdonin kreivitär, Elisabet II:n sisko.
Margaret Thatcher (1925–2013), brittiläinen poliitikko ja pitkäaikainen pääministeri
Margaret, Małgorzata Jamroży (s. 1991), puolalainen laulaja
Margaret Hamilton (s. 1936), yhdysvaltalainen tieteilijä
Margaret Hughes (k. 1719), englantilainen näyttelijä
Margaret, Uranuksen kuu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Margaret”, voi hakea sivunnimihaulla, laajalla sivunnimihaulla tai tekstihaulla.
Marcus Thrane

| Marcus Thrane |
| --- | --- |

Henkilötiedot
Koko nimi:  Marcus Møller Thrane
Syntynyt: 14. lokakuuta 1817 Kristiania, Norja
Kuollut: 30. huhtikuuta 1890 (72 vuotta) Eau Clairen piirikunta, Yhdysvallat
Poliitikko
Sukulaiset:  Waldemar Thrane (setä)
Marcus Møller Thrane (14. lokakuuta 1817 Kristiania, Norja – 30. huhtikuuta 1890 Eau Clairen piirikunta, Yhdysvallat) oli norjalainen poliittinen aktivisti ja varhainen työväenliikkeen johtohahmo. Ranskan vuoden 1848 helmikuun vallankumouksen innoittamana hän alkoi vaatia yleistä äänioikeutta, lisää sananvapautta ja sosiaalisia uudistuksia köyhyyden vähentämiseksi. Hänen liikkeensä keräsi parissa vuodessa noin 30 000 jäsentä 300 paikallisyhdistyksessä. Kannattajakunta koostui pääosin maaseudun pienviljelijäväestöstä sekä kaupunkien työläisistä. Thrane toimitti myös omaa lehteä nimeltä Arbeider-Foreningernes Blad.
Heinäkuussa 1851 Thrane ja useita muita liikkeen johtohahmoja pidätettiin ja heitä syytettiin vallankumouksen suunnittelusta. Todisteiden puutteesta huolimatta Thrane tuomittiin vuonna 1854 neljäksi vuodeksi kuritushuoneeseen. Korkein oikeus vahvisti tuomion seuraavana vuonna. Thrane oli ollut vangittuna koko pidätyksen ja tuomion vahvistamisen välisen ajan. Korkeimman oikeuden salaisista pöytäkirjoista on selvinnyt, että tuomarit myönsivät Thranen olevan syytön ja itse asiassa puhuneen vallankumousta vastaan, mutta hänet tuomittiin toiminnastaan kansanliikkeen perustajana ja johtajana. Tuomion jälkeen yhdistysten toiminta lakkasi nopeasti viranomaisten luvattua, että eronneiden jäsenten toiminta yhdistyksissä unohdettaisiin.
Thrane vapautui vuonna 1858 ja muutti viisi vuotta myöhemmin Yhdysvaltain Wisconsiniin, jossa hän piti luentoja ja kirjoitti. Hän kuoli vuonna 1890 ja hänen ruumiinsa siirrettiin vuonna 1949 Vår Frelsers -hautausmaalle Osloon.
Thranen toimittaman Arbeider-Foreningernes Bladin ensimmäinen numero vuodelta 1849.
Thranen muistomerkki Drammenissa.
Thrane noin vuonna 1875.
Aiheesta muualla

Kuvia tai muita tiedostoja aiheesta Marcus Thrane Wikimedia Commonsissa
M/S Maersk Voyager

| M/S Maersk Voyager |
| --- | --- |
 Maersk Voyager Vlaardingenin satamassa vuonna 2006.
Tyyppi:  rahtilaiva
Lippuvaltio:   Alankomaat
Kotipaikka:  Vlaardingen
IMO-numero:  9208007
MMSI-numero:  246438000
Tunnuskirjaimet:  PHDX
Aiemmat nimet:  2000–2005: UND Karadeniz 2005– Maersk Voyager
Omistaja:  Norfolkline
Aiemmat omistajat:  2000: Und Ro/Ro Isletmeleri AS 2000–2004: Und Denizcilik A.S. 2004–2005: U.N. Deniz Tasimaciligi A.S. 2005– Norfolkline
Rakennustelakka:  Flensburger Schiffbau Gesellschaft, Flensburg, Saksa
Rakennusnumero:  712
Kölinlasku:  22. toukokuuta 2000
Vesillelasku:  3. elokuuta 2000
Luovutettu:  3. marraskuuta 2000
Tekniset tiedot
Pituus:  193 m
Leveys:  26 m
Syväys:  7,4 m
Bruttovetoisuus (GT):  22 900
Koneisto:  2 × MaK 9M43 diesel
Koneteho:  16 200 kW
Nopeus:  39,82 km/h
Nopeus:  21,5 kn
Hyttejä:  12
Miehistö:  18
Lastikapasiteetti:  2 640 m
Lähteet:  
M/S Maersk Voyager (IMO 9208007) on alankomaalaisen Norfolklinen omistama ro-ro-rahtialus. Alus on rakennettu vuonna 2000 Flensburger Schiffbau-Gesellschaftin telakalla Flensburgissa, Saksassa. Maersk Voyager on rekisteröity Alankomaiden lipun alle ja sen kotisatama on Vlaardingen.
Maersk Voyagerin sisaraluksia ovat M/S Maersk Vlaardingen, M/S UND Birlik, M/S UND Atılım, M/S UND Ege ja M/S UND Adriyatik.
Käyttöhistoria

Kölinlasku tapahtui 22. toukokuuta 2000, ja 3. elokuuta alus laskettiin vesille. 3. marraskuuta se luovutettiin Und Ro/Ro Isletmeleri AS:n omistukseen, joka rekisteröi sen Turkin lipun alle nimellä UND Karadeniz. Kotisatamaksi tuli Istanbul. Tämän jälkeen alus aloitti liikennöinnin Istanbulin ja Italian Triesten välillä. Vielä vuonna 2000 alus siirtyi Und Denizcilik A.S:n omistukseen. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi alankomaalaisen Norfolklinen omistukseen, joka rekisteröi aluksen Maersk Voyager -nimisenä Alankomaiden lipun alle. Vuonna 2006 alus aikarahdattiin BMMS:n Augustan ja Ravennan väliseen liikenteeseen. Myöhemmin samana vuonna alus aikarahdattiin belgialaisen Cobelfretin liikenteeseen. 2. lokakuuta 2006 Norfolkline aloitti liikennöinnin Maersk Voyagerilla reitillä Vlaardingen–Killingholme.
Aiheesta muualla

Fakta om Fartyg – M/S UND Karadeniz (ruotsiksi)
Maersk Voyager Norfolklinen sivuilla (Arkistoitu – Internet Archive) (englanniksi)
The ferry site – M/F Maersk Voyager (englanniksi)
Vlaardingenin sijainti Alankomaissa.
Marino (täsmennyssivu)

Marino voi tarkoittaa seuraavia:
Paikat
Marino, kaupunki Rooman metropolikaupungissa, Latiumin alueella Italiassa
Ihmiset
Antonio Marino (s. 1942), argentiinalainen roomalaiskatolinen piispa
Cristian Marino (s. 1982), italialainen kokki ja kirjailija
Dan Marino (s. 1961), amerikkalaisen jalkapallon pelaaja
Frank Marino (s. 1954), kanadalainen rock-kitaristi
John Marino (s. 1997), yhdysvaltalainen jääkiekkoilija
Pasquale Marino (s.1962), italialainen jalkapallovalmentaja ja entinen keskikenttäpelaaja
Rebecca Marino (s. 1990), kanadalainen tennispelaaja.
Yritykset
Marino, suomalainen venevalmistaja.
Neil Taylor

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Neil John Taylor
Syntymäaika: 7. helmikuuta 1989 (ikä 35)
Syntymäpaikka: St Asaph, Wales
Pelipaikka: vasen laitapuolustaja
Pituus: 175 cm
Junioriseurat
1998–2005: Manchester City
2005–2007: Wrexham
Seurat
| Vuodet | Seura | O | (M) |
| 2007–2010 | Wrexham | 75 | (3) |
| 2010–2017 | Swansea City | 160 | (0) |
| 2017–2021 | Aston Villa | 89 | (0) |
Maajoukkue
| 2005–2006 | Wales U17 | 10 | (0) |
| 2006–2007 | Wales U19 | 5 | (0) |
| 2007–2010 | Wales U21 | 13 | (0) |
| 2010–2019 | Wales | 43 | (1) |
| 2012 | Iso-Britannia | 5 | (0) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2020.  Maajoukkueuran tilastot päivitetty 21. lokakuuta 2021.
Neil John Taylor (s. 7. helmikuuta 1989 St Asaph) on walesilainen jalkapalloilija, joka on urallaan edustanut Englannin sarjoissa pelaavia Wrexhamia, Swansea Cityä ja Aston Villaa. Englannin Valioliigassa hän on pelannut 146 ottelua. Vasenjalkainen Taylor on pelipaikaltaan vasen laitapuolustaja. Hän on pelannut Walesin maajoukkueessa vuosina 2010–2019.
Ura > Seurajoukkueura

Taylorin kasvattajaseura on Wrexham FC, jonka edustusjoukkueessa konferenssissa ja Kakkosliigassa hän pelasi vuosina 2007–2010. Otteluita kertyi yhteensä 75 ja maaleja kolme.
Heinäkuussa 2010 Taylor siirtyi Mestaruussarjan Swansea Cityyn, joka nousi Taylorin ensimmäisen kauden päätteeksi korkeimmalle sarjatasolle Valioliigaan. Taylor debytoi Valioliigassa elokuussa 2011 Wigan Athleticia vastaan. Ensimmäisellä Valioliiga-kaudellaan hän pelasi 36 ottelua. Taylor voitti Swansean kanssa kaudella 2012–2013 Liigacupin ja joukkue sai tämän myötä kaudeksi 2013–2014 paikan Eurooppa-liigaan, jossa Taylor pelasi neljä ottelua.
Tammikuussa 2017 Taylor siirtyi Aston Villan joukkueeseen. Hän pelasi mestaruussarjassa 14 ottelua kevätkaudella 2017, 29 ottelua kaudella 2017–2018 sekä 31 ottelua ja lisäksi neljä nousukarsintaottelua kaudella 2018–2019. Valioliigassa hän pelasi 14 ottelua kaudella 2019–2020 ja yhden ottelun kaudella 2020–2021.
Ura > Maajoukkueura

Taylor on edustanut Walesia nuorten tasolla alle 17-, alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2010 ystävyysottelussa Kroatiaa vastaan. Hän pelasi EM-kilpailuissa 2016 täydet minuutit välieriin edenneen Walesin kaikissa kuudessa ottelussa. Hän on pelannut Walesin maajoukkueessa kaikkiaan 43 ottelua ja tehnyt niissä yhden maalin. Vuonna 2012 Taylor kuului Ison-Britannian joukkueeseen kesäolympialaisissa Lontoossa pelaten kaikissa joukkueen neljästä ottelusta.
Muuta

Halutessaan Taylor olisi voinut edustaa Walesin sijaan Intiaa. Hänelle avautui tuo mahdollisuus, sillä hänen äitinsä on syntynyt Kalkutassa, Intiassa.
Marcus Samuel

| Marcus Samuel |
| --- | --- |
 Valokuva vuoden 1902 paikkeilta
Henkilötiedot
Syntynyt: 5. marraskuuta 1853 Whitechapel, Lontoo
Kuollut: 17. tammikuuta 1927
Ammatti:  liikemies
Arvonimi: Bearstedin varakreivi
Titteli:  Lord Mayor of London 1902–1903
Puoliso:  Fanny Elizabeth Benjamin
Marcus Samuel (5. marraskuuta 1853 – 17. tammikuuta 1927) oli brittiläinen liikemies ja pankkiiri, joka tunnetaan etenkin Shell-yhtiön perustajana. Shell muodostui öljykaupalla hyödyntäen etenkin vuonna 1869 avautunutta Suezin kanavaa. Nykyinen yhtiö Royal Dutch Shell muodostui liitoksessa Royal Dutch Petroleumin kanssa.
No Sleep ’til Hammersmith

| No Sleep 'til Hammersmith Motörhead |
| --- | --- | --- |

Livealbumin tiedot
 Äänitetty : 28.–30. maaliskuuta 1981
 Julkaistu: 27. kesäkuuta 1981
 Tuottaja(t): Vic Maile
 Tyylilaji: heavy metal, speed metal
 Kesto: 49.09
 Levy-yhtiö: Bronze Records
Motörheadin muut julkaisut
| St. Valentine's Day Massacre 1981 | No Sleep 'til Hammersmith 1981 | Iron Fist 1982 |
No Sleep 'til Hammersmith on Motörheadin ensimmäinen live-albumi. Sen kappaleet ovat nauhoitettu vuonna 1981 kolmesta eri konsertista: Leeds, 28. maaliskuuta sekä Newcastle 29. ja 30. maaliskuuta. Albumi meni ilmestyttyään suoraan Englannin listan ykköseksi. Albumi julkaistiin ilman yhtyeen suostumusta heidän ollessaan Yhdysvaltain kiertueella. Motörheadin omalaatuisen ja räjähtävän energisen äänimaiseman tallentanutta levyä pidetään yhtenä parhaista heavy-musiikin livetaltioinneistakenen mukaan?. Yhtyeen seuraava live-albumi, Nö Sleep at All nauhoitettiin Suomen Hämeenlinnassa Giants of Rock -festivaalilla vuonna 1988.
Suomessa albumi tuli kauppoihin kesällä 1981, erä myytiin nopeasti loppuun ja kuukauteen ei maahan saatu uusia levyjä. Elokuun lopulla 1981 loputkin halukkaat saivat levynsä.
Albumin kannessa näkyy yhtyeen lavasteena käyttämä pommikone, joka oli alumiinirunkoinen ja siihen oli kiinnitetty valonheittimiä. Yhtye on käyttänyt pommikonelavastetta myös 2000-luvulla mm. festivaalikeikoilla Saksassa (Wacken) ja Ruotsissa (Sweden Rock Festival, Ölvesborg).
Kappalelista

Kaikki kappaleet kirjoittanut Lemmy Kilmister, Eddie Clarke, Phil Taylor ellei toisin mainita.
Ace of Spades – 3.01
Stay Clean – 2.50
Metropolis – 3.31
The Hammer – 3.05
Iron Horse/Born To Lose – 3.58 (säv. Brown, Lawrence, Taylor)
No Class – 2.34
Overkill – 5.13
(We Are) The Road Crew – 3.31
Capricorn – 4.40
Bomber – 3.24
Motorhead – 4.47 (säv. Kilmister)
Kokoonpano

Lemmy Kilmister – basso, laulu
"Fast" Eddie Clarke – kitara
Phil "Philthy Animal" Taylor – rummut
Arviot

Allmusic:
Robert Christgau: B+
Aiheesta muualla

No Sleep 'til Hammersmith discogs.com -sivustolla
Albumi No Sleep ’til Hammersmith Encyclopaedia Metallum -sivustolla (englanniksi)
Marie Agerhäll

| Marie Agerhäll> Henkilötiedot |
| --- | --- |
Syntynyt: 1982
Ammatti:  ohjaaja, käsikirjoittaja, näyttelijä
Puoliso:  Jesper Rönndahl
Lapset:  2
Marie Agerhäll (s. 1982) on ruotsalainen ohjaaja, käsikirjoittaja ja näyttelijä. Hän on opiskellut journalismia Södertörnin korkeakoulussa. Agerhällin tunnetuin rooli näyttelijänä on Mimmi tv-komediassa Dips, joka sijoittuu Ruotsin ulkoministeriöön.
Helmikuussa 2023 Agerhäll voitti På spåret -tietovisailun yhdessä koomikko-arkkitehti Fritte Fritzsonin kanssa. He voittivat kilpailun toistamiseen seuraavalla kaudella.
Yksityiselämä

Agerhäll on naimisissa koomikko Jesper Rönndahlin kanssa. Heillä on vuonna 2015 ja 2021 syntyneet lapset.
Marie Taglioni

Taiteilijan näkemys Marie Taglionista
Marie Taglioni (23. huhtikuuta 1804 Tukholma, Ruotsi – 24. huhtikuuta 1884 Marseille, Ranska) oli italialainen ballerina ja länsimaisen tanssin historian keskeisiä hahmoja.
Taglioni oli puoliksi ruotsalainen ja syntyi Tukholmassa. Hän tuli tunnetuksi isänsä Filippo Taglionin koreografiaan tehdyn baletin La Sylphide tulkinnalla jo vuonna 1832. Hän pääsi esiintymään muun muassa Her Majesty's Theatreen Lontoossa sekä Théâtre de l'Académie Royale de Musiqueen Pariisissa.[lähde? ]
Myöhemmin Taglioni sai merkittävän sopimuksen Mariinski-baletilta Venäjältä. Hän vetäytyi lavalta vuonna 1847, mutta toimi myöhemmälläkin urallaan muun muassa tanssinopettajana. Hänen ainoaksi koreografiseksi työkseen jäi Le Papillon (1861), jonka kantaesitystä oli tähdittämässä hänen oppilaansa Emma Livry.[lähde? ]
Taglioni kuoli Marseillessa 80-vuotiaana. Johann Strauss nuorempi sävelsi hänen kunniakseen Marie Taglionin polkan, op. 173.[lähde? ]
Aiheesta muualla

Kuvia tai muita tiedostoja aiheesta Marie Taglioni Wikimedia Commonsissa
Marie Souvestre

Marie Souvestre noin 1900.
Marie Souvestre (28. huhtikuuta 1830 Brest, Ranska – maaliskuu 1905) oli ranskalainen opettaja ja feministi. Hän oli merkittävä henkilö Eleanor Rooseveltin elämässä tämän nuoruudessa. Hän perusti Ranskaan ja Englantiin kouluja, joita kävivät merkittävien perheiden lapset. Nuorena orvoksi jäänyt Eleanor Roosevelt kävi 1899–1902 Allenswood Academya ja sai Souvestren suojelijakseen. He kävivät kirjeenvaihtoa Souvestren kuolemaan asti.
Souvestren isä oli kirjailija Émile Souvestre.
Aiheesta muualla

Kuvia tai muita tiedostoja aiheesta Marie Souvestre Wikimedia Commonsissa
Luigi Bressan

Luigi Bressan

Luigi Bressan (s. 9. helmikuuta 1940 Sarche) on italialainen roomalaiskatolinen arkkipiispa, joka on luonut myös uran kirkon diplomaattisissa tehtävissä. Hänet vihki papiksi Trenton arkkihiippakuntaan Alessandro Maria Gottardi 28. kesäkuuta 1964. Hänet nimitettiin Severianan titulaariarkkipiispaksi ja apostoliseksi pro-nuntiukseksi Pakistaniin 3. huhtikuuta 1989. Piispaksi konsekroinnin suoritti 18. kesäkuuta Agostino Casaroli, jota avustivat José Tomás Sánchez ja Giovanni Maria Sartori.
Bressan sai 26. heinäkuuta 1993 nimityksen apostoliseksi nuntiukseksi Singaporeen ja Thaimaahan sekä apostoliseksi delegaatiksi Malesiaan, Laosiin ja Myanmariin. 16. heinäkuuta 1994 hän sai lisäksi nimityksen apostoliseksi nuntiukseksi Kambodžaan.
25. maaliskuuta 1999 Bressan nimitettiin Trenton arkkipiispaksi, ja hänet asetettiin tähän virkaan 30. toukokuuta.
Marlos

Marlos syyskuussa 2018.
Marlos Romero Bonfim, taiteilijanimeltään Marlos (s. 7. kesäkuuta 1988 São José dos Pinhais, Brasilia) on brasilialais-ukrainalainen jalkapalloilija. Hän on pelipaikaltaan laitahyökkääjä. Hän on pituudeltaan 174-senttimetrinen. Hän edustaa ukrainalaista Šah’tar Donetskia ja on pelannut Ukrainan maajoukkueessa.
Marlos siirtyi kotimaastaan Ukrainaan vuonna 2012. Hän edusti Metalist Harkovaa 2,5 vuotta ja siirtyi kesällä 2014 Šah’tar Donetskiin. Hän on pelannut Ukrainan liigassa 218 ottelua ja tehnyt niissä 66 maalia. Mestarien liigassa hän on pelannut 34 ottelua ja tehnyt niissä kaksi maalia.
Marlos on pelannut Ukrainan maajoukkueessa lokakuusta 2017 alkaen 26 maaottelua. Ainoan maalinsa hän on tehnyt syyskuussa 2019 EM-karsintaottelussa Liettuaa vastaan. Kesän 2021 EM-kilpailuissa hän on tullut vaihdosta kentälle kahdessa alkulohko-ottelussa.
Marsin troijalainen

Marsin troijalaiset asteroidit ovat pikkuplaneettoja, jotka kiertävät Aurinkoa Marsin radan Lagrangen pisteissä L4 ja L5. Ne ovat 1:1 rataresonanssissa planeetan kanssa. Troijalaisiksi niitä sanotaan siksi, että niiden radat ovat Marsin suhteen samanlaisia kuin Jupiterin troijalaisten asteroidien radat ovat Jupiterin suhteen. Marsin troijalaisia ovat esim. 5261 Eureka ja (101429) 1998 VF31
Marino Girolami

Marino Girolami (1. helmikuuta 1914 Rooma – 20. helmikuuta 1994 Rooma) oli italialainen elokuvaohjaaja ja käsikirjoittaja.
Girolami opiskeli Rooman Kokeellisessa elokuvakeskuksessa ja työskenteli Mario Soldatin ja Renato Castellanin apuohjaajana. Hänen ensimmäinen ohjaustyönsä oli Pakeneva nainen (La strada buia) vuonna 1949. Girolami teki kymmenittäin komedioita ja muita viihde-elokuvia kunnes vetäytyi alalta 1980-luvun puolivälissä. Hänet tunnetaan myös taiteilijanimillä Frank Martin, Jean Bastide, Fred Wilson ja Franco Martinelli.
Girolami on ohjaaja Romolo Guerrierin veli sekä ohjaaja Enzo G. Castellarin ja näyttelijä Ennio Girolamin isä.
Aiheesta muualla

Kuvia tai muita tiedostoja aiheesta Marino Girolami Wikimedia Commonsissa
Elonet: Marino Girolami
Internet Movie Database: Marino Girolami (englanniksi)
Marsjön

| Marsjön |
| --- | --- |

Valtiot:  Suomi 
Paikkakunta:  Inkoo, Raasepori
Koordinaatit:  60°02′40″N, 23°52′45″E
Järvinumero:  81.068.1.001 
Mittaustietoja
Pinnankorkeus:  21,7 m 
Rantaviiva:  22,6 km 
Pinta-ala:  2,7 km² 
Suurin syvyys:  6 m 
 fiMarsjön 
Marsjön on noin 2,7 neliökilometrin laajuinen järvi Inkoon länsiosassa. Järven luoteisosa on Raaseporin alueella. Marsjönin rantaviiva on muodokas, joten lahtia ja  poukamia on useita, kuten Bladviken järven lounaisosassa, Björnviken keskiosassa ja pitkulainen, pohjoiseen työntyvä Varsviken itäosassa. Saarista suurimmat ovat Granholm ja Barnholm. Järven luoteisosassa Raaseporin puolella on pieni Lillholmenin saari. Marsjönin länsipuolella sijaitsee Bruksträsket, pohjoisessa ovat Högbensjön ja Linkullasjön.
Marsjön on matalahko, vähähumuksinen ja sen tila on arvioitu hyväksi. Järven ympäristö on enimmäkseen metsää.
Marino

| Marino |
| --- | --- |
 Marinon vanhakaupunki
 Marino
 Koordinaatit: 41°46′N, 12°40′E 
Valtio:  Italia
Alue:  Latium
Metropolikaupunki:  Rooma
Hallinto:  
 – Hallinnon tyyppi:  kunta
 – Pormestari:  Carlo Colizza
Pinta-ala:  
 – Kokonaispinta-ala:  26,1 km²
Korkeus:  360 m
Väkiluku (2015):  42 575
 – Väestötiheys:  1 600 as./km²
 
 www.comune.marino.rm.it 
Infobox OKVirheellinen NIMI-arvo: 
Marino on kaupunki Rooman metropolikaupungissa, Latiumin alueella Italiassa. Sen naapurikuntia ovat Grottaferrata,  Castel Gandolfo, Albano Laziale, Rocca di Papa ja Ciampino. Vuoteen 1974 asti Ciampino oli Marinon kunnan osa. Kaupungissa on noin 43 000 asukasta.
Aiheesta muualla

Kuvia tai muita tiedostoja aiheesta Marino Wikimedia Commonsissa
Rooman metropolikaupunki
Affile | Agosta | Albano Laziale | Allumiere | Anguillara Sabazia | Anticoli Corrado | Anzio | Arcinazzo Romano | Ardea | Ariccia | Arsoli | Artena | Bellegra | Bracciano | Camerata Nuova | Campagnano di Roma | Canale Monterano | Canterano | Capena | Capranica Prenestina | Carpineto Romano | Casape | Castel Gandolfo | Castel Madama | Castel San Pietro Romano | Castelnuovo di Porto | Cave | Cerreto Laziale | Cervara di Roma | Cerveteri | Ciampino | Ciciliano | Cineto Romano | Civitavecchia | Civitella San Paolo | Colleferro | Colonna | Fiano Romano | Filacciano | Fiumicino | Fonte Nuova | Formello | Frascati | Gallicano nel Lazio | Gavignano | Genazzano | Genzano di Roma | Gerano | Gorga | Grottaferrata | Guidonia Montecelio | Jenne | Labico | Ladispoli | Lanuvio | Lariano | Licenza | Magliano Romano | Mandela | Manziana | Marano Equo | Marcellina | Marino | Mazzano Romano | Mentana | Monte Compatri | Monte Porzio Catone | Monteflavio | Montelanico | Montelibretti | Monterotondo | Montorio Romano | Moricone | Morlupo | Nazzano | Nemi | Nerola | Nettuno | Olevano Romano | Palestrina | Palombara Sabina | Percile | Pisoniano | Poli | Pomezia | Ponzano Romano | Riano | Rignano Flaminio | Riofreddo | Rocca Canterano | Rocca Priora | Rocca Santo Stefano | Rocca di Cave | Rocca di Papa | Roccagiovine | Roiate | Rooma | Roviano | Sacrofano | Sambuci | San Cesareo | San Gregorio da Sassola | San Polo dei Cavalieri | San Vito Romano | Sant’Angelo Romano | Sant’Oreste | Santa Marinella | Saracinesco | Segni | Subiaco | Tivoli | Tolfa | Torrita Tiberina | Trevignano Romano | Vallepietra | Vallinfreda | Valmontone | Velletri | Vicovaro | Vivaro Romano | Zagarolo
Mäkihyppy talviolympialaisissa 2014 – suurmäki

| Mäkihyppy olympialaisissa 2014   |
| --- | --- | --- | --- | --- | --- |
| Normaalimäki |  | miehet |  | naiset |  |
| Suurmäki |  | miehet |  |  |  |
| Joukkuekilpailu |  | miehet |  |  |  |
| n · k ·  | n · k ·  | n · k ·  | n · k ·  | n · k ·  |  |
Mäkihypyn suurmäen olympiakilpailu Sotšin vuoden 2014 talviolympialaisissa käytiin RusSki Gorkin hyppyrimäessä 14.-15. helmikuuta 2014. Suurmäen loppukilpailu käytiin Tšeljabinskin meteoriräjähdyksen vuosipäivänä, minkä kunniaksi kilpailun kultamitali sisälsi palasen maahan syöksynyttä meteoria. Olympiakultaa voitti Puolan Kamil Stoch.
Lukas Hagen

Lukas Hagen
Lukas Hagen (s. 1962 Salzburg) on itävaltalainen viulisti.
Hagen opiskeli Mozarteumissa Helmut Zehetmairin johdolla ja valmistui vuonna 1983. Tämän jälkeen hän sai vuoden ajan täydentävää opetusta Gidon Kremeriltä. Lisäksi häntä opettivat Nikolaus Harnoncourt ja Walter Levin. Hagen perusti sisarustensa kanssa Hagen-kvartetin, jonka ensiviulisti hänestä tuli. Kvartetti solmi Deutsche Grammophonin kanssa eksklusiivisen levytyssopimuksen vuonna 1985.
Hagen on esiintynyt solistina Salzburgin Mozart-viikolla ja Salzburger Festspielessä. Hän on konsertoinut myös Italiassa, Saksassa, Englannissa ja Japanissa. Hän on toiminut Chamber Orchestra of Europen konserttimestarina. Vuonna 1999 Hagen sai nimityksen Mozarteumin professoriksi. Hän on usein pitänyt mestarikursseja ja tullut kutsutuksi kansainvälisten kilpailujen tuomaristoihin.
Mark Stoermer

| Mark Stoermer |
| --- | --- |
 Stoermer vuonna 2006.
Henkilötiedot
Syntynyt: 28. kesäkuuta 1977 (ikä 47) Houston, Texas, Yhdysvallat
Muusikko
Laulukielet:  englanti
Aktiivisena:  2002–
Tyylilajit:  alternative rock, post-punk revival
Soittimet:  bassokitara, laulu, kitara
Yhtyeet:  The Killers
Levy-yhtiöt:  Island
Aiheesta muualla
www.markstoermer.com
  [ Muokkaa Wikidatassa ] [ ohje ]  
Mark August Stoermer (s. 28. kesäkuuta 1977 Houston, Texas) on yhdysvaltalainen muusikko, joka tunnetaan parhaiten lasvegasilaisen rockyhtye The Killersin basistina. Hän on myös julkaissut kaksi sooloalbumia, Another Life (2011) ja Dark Arts (2016).
Stoermerilla on myös Australian kansalaisuus.
Aiheesta muualla

Mark Stoermer Internet Movie Databasessa. (englanniksi)